《同叶翰林游虎丘分韵得丘字》
宋代·程俱

四顾渺平野，孤撑见林丘。常疑涌地出，傥复海所浮。

上有千人台，灵踪想前脩。无情肯深义，顽石亦点头。

下有百尺渊，神光干斗牛。阴崖不见日，草木皆先秋。

两晋多达士，东亭抑其流。结庐远车马，寄此山之幽。

一朝施白足，弃去如毛輶。矧伊桑下宿，肯作贾胡留。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。